रांची. राज्य के 9000 प्राथमिक शिक्षकों के लिए नया वर्ष तोहफा लेकर आने वाला है। इनको प्रोन्नति मिलने वाली है। लेकिन देवघर हिंदी विद्यापीठ से डिग्री या प्रमाण पत्र प्राप्त करीब 2350 शिक्षकों के लिए नया वर्ष खुशियों भरा नहीं होगा। क्योंकि इन्हें यह लाभ नहीं मिलेगा।
इनकी डिग्री ऐसी जगह से है जिसकी मान्यता को झारखंड सरकार ने स्थाई रूप से खत्म कर दिया है।
शिक्षा विभाग ने विद्यापीठ से डिग्री प्राप्त शिक्षकों को चिन्हित कर लिया है। जिनको प्रोन्नति मिलेगी और जिन्हें नहीं मिलेगी, इन सब ने प्रमोशन के लिए कई महीनों तक लंबी कानूनी लड़ाई लड़ी। अंत में सुप्रीम कोर्ट के आदेश पर कैबिनेट ने शिक्षकों के प्रमोशन की स्वीकृति दी।
जून में निर्देश जारी हुआ
कार्मिक विभाग ने जून में निर्देश जारी किया था कि सरकारी सेवा में नियुक्ति और प्रोन्नति के लिए हिंदी विद्यापीठ देवघर से दी गई डिग्री की स्थाई मान्यता 26 जून 2014 के प्रभाव से खत्म की जाती है। यहां से जारी किसी भी डिग्री व प्रमाण पत्र को नियुक्ति व प्रोन्नति के लिए मान्य नहीं माना जाएगा। इस संबंध में सभी विभागों के सचिव, प्रधान सचिव, अपर मुख्य सचिव और उपायुक्त को कार्मिक विभाग का निर्देश भेजा गया था। हिंदी विद्यापीठ से डिग्री प्राप्त शिक्षकों को प्रोन्नति से अलग रखने संबंधी निर्देश प्राथमिक शिक्षा निदेशक द्वारा सभी जिला शिक्षा अधीक्षकों को दिया जा चुका है।
hin_Deva hin_Deva hin_Deva hin_Deva hin_Deva